14e iuw
De 14e iuw of fjirtjinde iuw rûn fan 1 jannewaris 1301 oant 31 desimber 1400.

Jiertabel

Wichtige foarfallen yn de 14e iuw

Fryslân
 De bestjoersfoarmen dy't har ûntwikkelen yn it tiidrek fan Fryske Frijheid reitsje stadichoan yn ferfal. 
 Yn East-Fryslân nimt de macht fan de haadlingen ta. 
 Yn Grinslân en Westerlauwersk Fryslân ûntstiet de partijstriid tusken Skieringers en Fetkeapers.

Jeropa

 De Hûndertjierrige Oarloch (1337-1454) tusken Ingelân en Frankryk brekt út.
 Nei alle gedachten sjitte tusken 1347 en 1351 troch de Swarte Dea in treddepart fan alle Jeropeänen it libben derby yn. Dêrby giet it om tsientallen miljoenen minsken. 
 Yn Ingelân fermingt it Normandysk-Frânsk fan 'e adel him mei it Angelsaksysk fan 'e legerein ta in nije folkstaal.
 Op 'e Balkan kringe de Osmaanske Turken op. De sultans Moerad I en Bajezid I feroveren efterinoar Bulgarije (1388–1393), Servje (1389) en Walachije (1395), besette Tessaloniki (1387) en Tessaalje (1393) en ferslane yn 1396 in Hongaars-Westerske striidmacht, dy't it Byzantynske Ryk te help komt, te Nikopolis.
 Slepende striid tusken Welfen en Gibelinen yn Beieren, Saksen en Noard-Itaalje.
 Italjaanske stêdsteaten as Florâns, Feneesje en Genua wurde skatryk troch harren handel mei it Fiere Easten fia de Siderûte.

Sjoch ek
 Iuwskema
 Jierskema
 Deiskema

 
Iuw
2e milennium